《题韩干马》
宋代·岑津

左辅周垣隐白沙，龙媒绝种进天家。
骄嘶玉勒怜丰草，渴饮冰天带落花。
西狩还经千里栈，东巡会驾五云车。
权奇灭没犹惊电，漫许拳毛世特夸。

作者简介：岑全，字全之，馀姚（今属浙江）人。理宗嘉熙二年（一二三八）进士，授临安府教授。淳祐初入为太学博士、校书郎。后出监婺州酒税，引疾归。事见清乾隆《馀姚县志》卷一七、二二。